Venny (televisiosarja)

Venny on Pekka Ruohorannan ohjaama ja Liisa Urpelaisen käsikirjoittama suomalainen televisiosarja vuodelta 2003. Sarja kuvaa Venny Soldanin ja Juhani Ahon elämänvaiheita ja mutkikasta avioelämää. Kolmantena päähenkilönä on Vennyn sisko Tilly Soldan. Näkökulma on Venny Soldanin. Tyylilajiltaan Venny on eeppinen historiallinen draama. Taustana on Suomen taiteen kultakausi ja sivuhenkilöinä on aikakauden kulttuurivaikuttajia, kuten Pekka Halonen ja Jean Sibelius sekä ennen kaikkea Järnefeltien sukua, johon Ahon yhteys oli läheinen. == Juoni == Venny alkaa 1880-luvulta, jolloin Venny Soldanin isä on vielä elossa. Venny ja Juhani Aho tapaavat toisensa savolaisella sisävesialuksella ja he avioituvat 1891. He saavat kaksi poikaa. Suhdetta mutkistaa Ahon rakkaus Vennyn pikkusiskoon Matildaan eli Tillyyn. Aho ja Tilly saavat pojan, joka kasvaa virallisesti Matildan kasvattipoikana. Venny ja Aho asuvat liittonsa alussa Hausjärvellä, josta he muuttavat Aholaan Tuusulanjärven rannalle. Myös Tilly muuttaa Aholaan, ja synnytettyään poikansa hän muuttaa Aholan läheisyydessä sijaitsevaan huvilaan. Venny hyväksyy Tillyn ja Ahon suhteen pitkin hampain, mutta silloin tällöin itse kukin matkaa Keski- Eurooppaan ottamaan aikalisää ja analysoimaan tunteitaan. Jokaisen jakson alussa on etuuma, joka sijoittuu Vennyn kesähuvilalle. Etuumat ajoittuvat 1930-luvun alkuun, jolloin Juhani Ahon kuolemasta on kulunut kymmenen vuotta ja Tilly Soldan tekee kuolemaa. Etuumissa ovat mukana Venny, hänen poikansa Heikki ja Antti sekä Tillyn poika Nisse. Etuumissa taustoitetaan kunkin jakson tapahtumia Vennyn kertomina. == Tuotanto == Vennyä kuvattiin suurelta osin autenttisilla paikoilla, etenkin Tuusulassa. Kuvasuhteena on 16:9 ja ääni on stereofoninen. Epookkituotannon pukusuunnittelusta vastasi Leila Jäntti. == Julkaisut == Vennyn ensiesitys oli kevätkaudella 2003. Yleisradio julkaisi Vennyn maksuttomassa Areena-palvelussaan lokakuussa 2018. Sarja on katsottavissa vuoden ajan. == Jaksot == Jakso Jakson nimi Juoni Ensiesitys Kesto 1\. Olit jo ennen kuin olitkaan Etuumassa mainitaan Tillyn kuoleman olevan lähellä. Sen jälkeen siirrytään sarjan nykyhetkeen, joka ensimmäisessä jaksossa on 1880-luku. Juhani Aho ja hänen ystävänsä Arvid Järnefelt ovat innokkaita fennomaaneja, Venny Soldan opiskelee maalausta. Aho on tiiviisti tekemisissä Järnefeltien kanssa, Elisabeth Järnefeltiin hänellä on eroottinen suhde (Elisabethin ja Juhanin suhteen laatu on kiinnostanut historioitsijoita, eikä sen eroottisuus ole kiistatonta faktaa). Venny lähtee Pariisiin opiskelemaan. Venny ja Aho ovat tahoillaan Pariisissa samaan aikaan, mutta eivät sillä erää tutustu toisiinsa. Vennyllä on suhde suomalaiseen Hanna Hirschiin, mutta suhde päättyy Hannan löydettyä sopivan aviopuolison. Kuopion laulujuhlien yhteydessä Venny ja Aho ensi kertaa kiinnittävät toisiinsa huomiota. Venny alkaa piirtää Ahon muotokuvaa sisävesialuksen kannella. 6.1.2003 58'29'' 2\. Läpi joka solun ja suonen Etuuman ajankohtana on 21. syyskuuta 1931. Tilly on juuri kuollut. Jakson nykyhetkessä Theodor Wasenius kosii Tillyä tuloksetta, Mamma Soldan yrittää patistaa tytärtään liittoon varakkaan Theodorin kanssa. Suomalaisuusaate on voimissaan ja usean juhlan teemana. Arvid ja Juhani käyvät pitkiä yhteiskunnallisia keskusteluja. Venny ja Aho alkavat seurustella. He avioituvat syyskuussa 1891. Hääjuhlassa Tilly ja Aho tapaavat toisensa ensi kerran. 13.1.2003 44'32'' 3\. Pala vatsa valkeaisen Vennyn ja Ahon avioliitto alkaa seesteisenä. He seurustelevat taiteilijapiirissä, johon heidän lisäkseen kuuluvat muun muassa Järnefeltit, Jean Sibelius ja Pekka Halonen. Aino Järnefelt on mennyt avioon Sibeliuksen kanssa. Tilly elää Vennyn ja Ahon kanssa Hausjärvellä. Vennyn ja Ahon esikoinen Heikki on syntynyt keväällä 1895. Tilly matkustaa yksin Savonlinnaan, missä hän sairastuu vakavasti. Tillyn toivuttua Venny matkustaa Berliiniin, jonka taide-elämä kukoistaa. Tillyn ja Ahon suhde syvenee. 20.1.2003 49'19'' 4\. Pahan omantunnon puu Venny palaa Berliinistä uusia ideoita pursuten. Aholla on vaikeuksia suuren historiallisen romaaninsa Panun kanssa, joka ei näytä valmistuvan jouluksi. Eräänä päivänä joulun alla piika yhyttää Tillyn ja Ahon intiimissä tilanteessa; hän kertoo asiasta Vennylle, joka ei suostu uskomaan. Venny ja Aho järjestävät joulujuhlan, johon kutsutaan sukua ja ystäviä. Kesken juhlinnan Aho kertoo Vennylle totuuden hänen ja Tillyn suhteesta. Joulun jälkeen Venny yrittää lyhyen aikaa teeskennellä, että kaikki on ennallaan. Aho lähtee Pariisiin, Venny ja Tilly jäävät Hausjärvelle. 27.1.2003 46'47'' 5\. Yksin Aho on Pariisissa asuessaan kirjeitse yhteydessä Vennyyn ja Tillyyn. Tilly haluaisi lähteä Helsinkiin, mutta Venny ei suostu, sillä se ei olisi järkevää. Theodor Wasenius kutsutaan Hausjärvelle Tillyn tahdosta. Theodor tulee, ja hänen suhteensa Tillyyn toimii ystävyyden tasolla, mutta Tilly ei sittenkään suostu avioliittoon. Tilly matkustaa Sveitsiin, Aho polkee pyörällä satojen kilometrien matkan Pariisista Tillyn luo. Venny jää yksin Heikin kanssa, kun piika Hetakin muuttaa pois. 3.2.2003 44'41'' 6\. Vaik onni mikä tulkohon Hanna Hirsch saapuu Hausjärvelle, missä Venny ja Heikki ovat kahden. Koko huusholli on rappiolla, mutta Hannan avulla Venny pääsee jaloilleen. Venny alkaa kaavailla itselleen ja Aholle uutta elämää Tuusulanjärven rannalla sijaitsevaan huvilaan, jonka ympärille kehittyy tuonnempana Tuusulanjärven taiteilijayhteisö. Aho palaa Pariisista ja muuttaa Vennynsä kanssa Tuusulanjärvelle Aholaan, jonne myös Tilly muuttaa lapsenhoitajaksi. Venny alkaa odottaa pariskunnan toista lasta: Antti syntyy lokakuussa 1900. Elisabeth Järnefelt vierailee Aholassa. Tilly tulee raskaaksi ja lapsen isä on Aho. Venny järkyttyy. 10.2.2003 44'44 7\. Sisäinen verenvuoto Heikki ihmettelee, miten Tilly-täti voi saada lapsen ilman miestä. Vennyn mielestä kaikki on kohdallaan ja perhe elää sovussa. Juhannuksena Aho, Sibelius ja muu Tuusulanjärven taiteilijayhteisö keskustelee Suomen tulevaisuudesta Venäjän ikeen alla. Venny lähettää Tillyn Tanskaan synnyttämään: suunnitelman mukaan vauva annetaan kasvattilapseksi eli Tilly palaisi Suomeen vauvatta. Venny ja Aho matkustavat Tiroliin, missä Ahon luovuus puhkeaa uudelleen kukkaan. Kun he palaavat Suomeen vastassa on yllätys: Tilly on tuonut lapsensa Nissen mukanaan Aholaan. Heikille ja Antille valehdellaan, että Nisse on Tillyn kasvattilapsi. Venny haluaa, että Heikki ja Antti kohtelevat Nisseä veljenään, mitä tämä toki onkin. Ja lisäksi vielä serkku. Tilly ja Nisse muuttavat Aholan läheisyyteen Ristinummelle, minne Tilly aikoo perustaa koulukodin. 17.2.2003 47'15'' 8\. Tyhjyyden aatto Vennylle rakennetaan kesähuvila, missä hän viettää onnellisia hetkiä poikineen. Venny ja Aho luopuvat Aholasta ja muuttavat Helsinkiin: käytännön syyt puoltavat muuttoa. Tillyn mielestä Venny pakottaa Ahon muuttamaan, hän jää Nissen kanssa Ristinummelle. Aho vakuuttaa pysyvänsä mukana Tillyn ja Nissen elämässä. Ensimmäinen maailmansota syttyy ja Suomi ajautuu sisällissotaan 1918. Heikki asettuu punaisten puolelle ja joutuu sodan jälkeen vankileirille. Aho onnistuu kuitenkin pelastamaan hänet suhteillaan. Venny ja Aho muuttavat pois Eirasta, mutta eri osoitteisiin. Ahon sydän on laajentunut, mikä aiheuttaa hänen kuolemansa. Eletään 1920-luvun alkua. 24.2.2003 51'08 == Rooleissa == === Ahot ja Soldanit === === Järnefeltit === === Muita === ==Lähteet== ==Aiheesta muualla== *Venny Yleisradion Areena-palvelussa *Taloustaito: Venny Soldan-Brofeldt oli tuottoisa taiteilija (10.4.2015) Luokka:2000-vuosikymmenen suomalaiset draamasarjat Luokka:Ylen tuottamat televisio-ohjelmat